શહેરના જામનગર રોડ ઉપર કૃષ્ણનગરમાં રહેતા અને ઘર નજીક જ ટ્રાન્સપોર્ટનો ધંધો કરતા ઘનશ્યામસિંહ મહેન્દ્રસિંહ વાઘેલા નામના ટ્રાન્સપોર્ટરે સંજય ગઢીયા નામના શખ્સ સામે ગાંધીગ્રામમાં નોંધાવેલી ફરિયાદમાં જણાવ્યું હતું કે ગત બપોરે તે માધાપર ગામે હતો ત્યારે ટ્રાન્સપોર્ટની ગાડીમાં ડીઝલ પુરાવવા જવાનું છે તેવો ઓફિસેથી ફોન આવતા તે પોતાની આઈ-20 કાર લઈને દ્વારકાધીશ પેટ્રોલ પંપે જવા રવાના થયા હતા ત્યાં ફોન આવતા પોતે કાર પાર્ક કરવા જતા આગળ પાર્ક કરેલી બ્લેક કલરની જી જે 3 બી એ 2347 નંબરની વેગનઆર કાર સાથે મારી કાર થોડી ઘસાતા એક શખ્સ ત્યાં ધસી આવ્યો હતો અને મારી કારમાં નુકશાન થયું છે તેના પૈસા આપવા પડશે મને ઓળખસ મારુ નામ સંજય ગઢીયા છે પૈસા નહિ આપે તો ટાંટિયા ભાંગી નાખીશ અને જાનથી મારી નાખીશ તેવી ધમકી આપી હતી તેને સમજાવવા જતા વધુ ઉશ્કેરાઈને ગાળો ભાંડવા લાગ્યો હતો જેથી મેં મિત્ર જયરાજ ડાભીને ફોન કરતા તેને આવવામાં થોડી વાર લાગતા હું ત્યાંથી જતો રહ્યો હતો આ અંગે ફરિયાદ નોંધાવતા એએસઆઇ મેરામભાઇ ડાંગર સહિતના સ્ટાફે જરૂરી કાર્યવાહી હાથ ધરી છે.